  Майя Бывальцева 4-тӥ тулыспалэ Удмуртиын А. В. Тарасов нимо «Зарни шайба» огъяросси ӵошатсконлэн улосвыл люкетэз кутскоз. Отчы элькунысь муниципал кылдытэтъёсын быръён люкетъёсын вормем 30 команда пыриськоз, со 500-лэсь трос адями, ивортэ улосвылысь Физкультурая, спортъя но егитъёсын ужан политикая министерстволэн пресс-службаез. Вожвылъяськон пиналъёслэн арлыдзыя куинь группаын мыноз: – 10-11 аресъемъёслэн группазы (2008-2009 аръёсы вордскемъёс); – 12-13 аресъемъёслэн группазы (2006-2007 аръёсы вордскемъёс); – 14-15 аресъемъёслэн группазы (2004-2005 аръёсы вордскемъёс). Ӵошатсконъёсы азбар командаос, улон интыя клубъёслэн, спорт ӧрын ужась ватсаса тодон-валан сётӥсь дышетсконниослэн, спортъя нылпи школаослэн командаоссы пыриськыны быгато. Улосвыл люкетлы кутскон сётозы 12-13 аресъем хоккеистъёс. 4-6 тулыспалэ 11 команда Глазкарын нюръяськоз. 11-13 тулыспалэ 10-11 аресъем пиналъёс Ижкарысь «Молодёжный» йӧ дворецын пумиськылозы. Татын 8 команда шудоз. Бадӟымъёсызлэн пиналъёслэн вожвылъяськонъёссы Глазкарын 18-20 тулыспалэ ортчозы, отын 11 команда кужымзэ мерталоз. Вормисьёс огъяросси люкетын Удмуртилэсь данзэ утёзы. «Зарни шайба» клубе пырись пинал хоккеистъёслэн йылпумъян ӵошатсконъёссы ортчозы: пичиослэн командаоссылэн - Сочиын 5-13 оштолэзе; шоръёзо группаын – Пермьын но Пермь шаерысь Краснокамск карын 16-24 южтолэзе; бадӟымъёслэн группаязы – Смоленскын 14-22 оштолэзе.  Тегъёс: Спорт Ижкар Хоккей Удмуртия Глазкар пиналъёс  